আলওয়াল মসজিদ

আলওয়াল মসজিদ বাংলাদেশের চট্টগ্রাম জেলায় অবস্থিত মসজিদ। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা। মসজিদের বর্তমান নাম মহাকবি আলাওল জামে মসজিদ বা সংক্ষেপে আলাওল জামে মসজিদ। গৌড়ের সুলতান রোকন উদ্দিন বারবক শাহ্ (১৪৫৫-১৪৭৬খ্রি.) অধিকৃত চট্টগ্রামের হাটহাজারী উপজেলার ফতেহপুর গ্রামে ৮৭৮ হিজরীতে (১৪৭৩-৭৪ খ্রি.) ১টি মসজিদ নির্মাণ
ও ১টি দিঘী খনন করেন। এ মসজিদ ও দিঘী যথাক্রমে আলাওল মসজিদ এবং আলাওল দিঘী নামে পরিচিত। স্থানীয়ভাবে পুরাতন মসজিদটি ভেঙ্গে বর্তমানে ১টি নতুন মসজিদ নির্মাণ করা হয়েছে। তথাপি মসজিদ দেয়ালে এখনও শোভা পাচ্ছে ৮৭৮ হিজরী (১৪৭৩ ইংরেজী) উল্লেখিত ঐতিহাসিক ১টি শিলালিপি। ২ লাইনে উৎকীর্ণ এবং ৩০ সেন্টিমিটার দৈর্ঘ্য ও ৯ সেন্টিমিটার প্রস্থবিশিষ্ট
শিলালিপিটি বর্তমানে নির্মিত মসজিদের মিহরাবের উপরে দেখা যায়। এই শিলালিপির নাম ফতেহপুর শিলালিপি এবং এটিও বাংলাদেশ প্রত্নতত্ত্ব অধিদপ্তর কতৃক ঘোষিত চট্টগ্রাম জেলার একটি পুরাকীর্তি। http://file-chittagong.portal.gov.bd/files/archaeology.comilla.gov.bd/page/abf360de_f8e8_4f92_a4b5_1347f834b67f/54889f8b9f0a20a342f0a7b5477152f0.pdfhttps://archaeology.portal.gov.bd/sites/default/files/files/archaeology.portal.gov.bd/page/ad5a55a2_cc38_4793_8fce_6283adb2b5ed/2024-08-31-10-11-89fde2d3295b28d433fdfc2d5fe762da.pdf



 আরও দেখুন 
 বাংলাদেশের মসজিদের তালিকা
 চট্টগ্রাম বিভাগের মসজিদের তালিকা

 তথ্যসূত্র 

বিষয়শ্রেণী:চট্টগ্রাম জেলার মসজিদ
বিষয়শ্রেণী:চট্টগ্রাম জেলার প্রত্নতাত্ত্বিক স্থাপনা